CELEX: 62017CN0126
Language: lt
Date: 2017-03-10 00:00:00
Title: Byla C-126/17: 2017 m. kovo 10 d. Fővárosi Törvényszék (Vengrija) pateiktas prašymas priimti prejudicinį sprendimą byloje Orsolya Czakó/ERSTE Bank Hungary Zrt.

10.7.2017   
            
            
               LT
            
            
               Europos Sąjungos oficialusis leidinys
            
            
               C 221/3
            
         2017 m. kovo 10 d.Fővárosi Törvényszék (Vengrija) pateiktas prašymas priimti prejudicinį sprendimą byloje Orsolya Czakó/ERSTE Bank Hungary Zrt.
   
   (Byla C-126/17)
   (2017/C 221/04)
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Fővárosi Törvényszék
   
   
      Šalys pagrindinėje byloje
   
   
      Ieškovė ir kita proceso šalis: Orsolya Czakó
   
      Atsakovė ir apeliantė: ERSTE Bank Hungary Zrt.
   
   
      Prejudiciniai klausimai
   
   
               1.
            
            
               Ar, siekiant nustatyti paskolos sutarties sumą, ginčijamos sutarties I/1 ir II/l punktų formuluotė, kurioje 64 731 CHF suma nurodyta kaip orientacinė, o maksimali 8 280 000 HUF kaip ta, kurią prašoma finansuoti, ir pagal kurią paskolos sumos nustatymas siejamas su sutartį su vartotoju sudarančios šalies teisiniu pareiškimu ir jos užfiksuotais duomenimis, atitinka Direktyvos 93/13/EEB (1) 4 straipsnio 2 dalyje ir 5 straipsnyje numatytus pateikimo aiškia, suprantama kalba reikalavimus?
            
         
               2.
            
            
               Jeigu I/1 ir II/1 punktų formuluotė nepateikta aiškia ir suprantama kalba ir dėl to galima vertinti, ar jų nuostatos yra nesąžiningos, ir galbūt patvirtinti jų nesąžiningą pobūdį, ar galima pripažinti negaliojančia visą sutartį, atsižvelgiant į tai, kad pagal nacionalinę teisę kaip teisinė neapibrėžto sutarties dalyko pasekmė visa sutartis pripažįstama negaliojančia?
            
         
               3.
            
            
               Jeigu sutartį būtų galima pripažinti galiojančia, ar suma gali būti nustatoma vartotojui palankesniu būdu?
            
         
      (1)  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288).